Il-miżuri ta' appoġġ għas-settur tal-inbid li ġew adottati llum jinkludu żieda fl-appoġġ għall-għodod ta' ġestjoni tar-riskju bħall-assigurazzjoni tal-ħsad u l-fondi mutwi, u l-estensjoni tal-miżuri ta' flessibbiltà li huma diġà fis-seħħ sal-15 ta' Ottubru 2022. Għas-settur tal-frott u tal-ħaxix, l-appoġġ għall-organizzazzjonijiet tal-produtturi — li normalment jiġi kkalkulat abbażi tal-valur tal-produzzjoni — se jiġi kkumpensat biex ma jkunx inqas minn 85% tal-livell tas-sena preċedenti. Il-Kummissarju tal-Agrikoltura Janusz Wojciechowski qal: “Mill-ġlata tar-rebbiegħa, għall-għargħar u l-mewġ ta' sħana, din is-sena, il-kundizzjonijiet estremi tat-temp kienu partikolarment ta' sfida għas-setturi tal-inbid, tal-frott u tal-ħaxix. Dan kollu ġara wara li s-sena 2020 kienet diġà kkumplikata minħabba l-kriżi tal-COVID-19. Dawn il-miżuri ta' appoġġ tant meħtieġa se jagħtu serħan lill-produtturi madwar l-UE matul dawn iż-żminijiet diffiċli, apparti dawk diġà mressqa fl-2020 u estiżi fl-2021.” Il-miżuri eċċezzjonali għas-settur tal-inbid jinkludu: Għas-settur tal-frott u tal-ħaxix, l-appoġġ tal-UE għall-organizzazzjonijiet tal-produtturi — li normalment jiġi kkalkulat abbażi tal-valur tal-produzzjoni tas-sena — se jiġi kkumpensat biex ma jkunx inqas minn 85% tal-livell tas-sena preċedenti anki jekk il-valur ta' din is-sena huwa aktar baxx. Dan il-kumpens se jiġi offrut meta t-tnaqqis tal-produzzjoni jkun marbut ma' diżastri naturali, eventi klimatiċi, mard tal-pjanti jew infestazzjonijiet tal-pesti; meta ma jkunx fil-kontroll tal-organizzazzjoni tal-produtturi u meta jkun mill-inqas 35% inqas meta mqabbel mas-sena preċedenti. Barra minn hekk, jekk il-produtturi jagħtu prova li ħadu miżuri preventivi kontra l-kawża għat-tnaqqis tal-produzzjoni, il-valur tal-produzzjoni użat għall-appoġġ se jkun l-istess bħas-sena l-oħra. Sfond Minħabba l-isfidi bla preċedent ikkawżati mill-pandemija tal-COVID-19, ġie adottat l-ewwel pakkett ta' miżuri f'Mejju 2020. Dawn il-miżuri ġew ikkomplementati mit-tieni pakkett għas-settur tal-inbid li ġew adottati f'Lulju 2020. Fi ħdan il-pakkett, illum ġew adottati sett ta' miżuri bħala atti ta' implimentazzjoni. Fir-rigward tal-atti delegati, bħalissa għaddejjin minn perjodu ta' skrutinju ta' xahrejn fil-Parlament Ewropew u l-Kunsill. Għal aktar informazzjoni Osservatorju tas-suq tal-inbid Osservatorju tal-frott u tal-ħaxix *: aġġornat fis-6.10.2021 fis-19:15